《游胜会寺》
元代·王都中

寺古唐朝立，山藏一径幽。木生灵寿异，花发蕙兰稠。

瀹茗香浮齿，簪梅雪满头。公馀寻胜会，此地约重游。

作者简介：（?—1335）元福宁人，字元俞，自号本斋。世祖时以父荫，年十七即特授少中大夫、平江路总管府治中。僚吏以其年少而易之。殆都中遇事剖析中肯入理，皆不敢欺。后历仕四十余年，多有善政。累官至江浙行省参知政事。有诗集。